ครับ!! ตอนนี้ผมกลัวว่าแฟนผมเสี่ยงติดเชื้อในกระแสเลือด!! เนื่องจากว่าไปหาเพื่อตรวจสุขภาพทั่วไป และตรวจเลือด ผลตรวจออกมาบอกกระเพราะปัสสาวะอักเสบและติดเชื้อด้วยแล้วก็มีไข้สูง โดยที่แฟนผมไม่รู้สึกว่าจะมีอาการไข้เลย จึงให้ยามากินแล้วผ่านไป1วัน อาการก็เริ่มแย่ เริ่มมีอาการคันตามตัวแล้วแฟนผมไข้ขึ้นสูงมาก มีอาการหนาวสั่นแต่ตัวร้อนมากเลย หายใจไม่สะดวกแน่นจุกหน้าอก ตัวเริ่มแดงขึ้น ผมจึงรีบพาไปคลินิคบอกว่าแฟนแพ้ยาให้พาแฟนไปที่โรงบาลที่รับยามา จากนั้นที่โรงบาลก็ได้ฉีดยาไป1 เข็ม แฟนก็รู้สึกว่าโล่งไปทันทีอาการไข้ได้ค่อยๆหายไปเลยแค่ไม่ถึงครึ่งชั่วโมง แล้วก็ให้ยามากินใหม่ แต่อาการที่คันตามตัวยังไม่หาย ผมกลัวว่าแฟนจะเป็นโรคติดเชื้อในกระแสเลือดหรือเปล่าครับ และพอมีวิธีการรักษาให้หายได้มั๊ยครับ #ขอบครับ🙏
สวัสดีค่ะ การมีกระเพาะปัสสาวะอักเสบจนมีไข้สูงนั้น อาจจะเกิดจากเชื้อแบคทีเรียลุกลามขึ้นไปยังกรวยไตด้วย ทำให้มีกรวยไตอักเสบหรือติดเชื้อ หรือเป็นการติดเชื้ออื่นๆในทางเดินปัสสาวะ อาการเช่นไข้สูง หนาวสั่น และหากไม่ได้รับการรักษาหรือให้ยาฆ่าเชื้อที่ตรงกับโรค อาจมีเชื้อเล็ดลอดเข้าสู่กระแสเลือดได้แนะนำให้กลับไปพบแพทย์อีกครั้งหากยังมีไข้ ครั่นเนื้อครั่นตัวมาก อาจต้องตรวจปัสสาวะ ร่วมกับส่งเพาะเชื้อปัสสาวะดูด้วยว่าเป็นเชื้อใด และควรไปรับยาฆ่าเชื้อไม่ว่าจะเป็นแบบกินหรือฉีดตามที่แพทย์นัดทุกครั้ง ในคนปกติที่ไม่มีโรคภูมิคุ้มกันบกพร่อง หลังได้ยาฆ่าเชื้อที่ตรงกับโรคแล้ว มักจะสามารถฆ่าเชื้อได้ ไม่เกิดการติดเชื้อในกระแสเลือดอย่างรุนแรงเบื้องต้นรับประทานยาลดไข้ ดื่มน้ำมากๆ ไม่กลั้นปัสสาวะ พักผ่อน หากปวดท้องน้อยให้รับประทานยาแก้ปวด ยาแก้อักเสบได้ค่ะ